Naziv škole: **OŠ Vladimira Vidrića**

Adresa: **Školska 2, Kutina**

Ime i prezime ravnatelja/ce: **Snježana Coha**

Telefonski broj škole: **044 682 326**

E-pošta škole: **skola@os-vvidrica-kt.skole.hr**

*Logotip škole*

**Projekt: "Hrvatska: ususret održivom, pravednom i učinkovitom obrazovanju"**

**Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja**

**PLAN UKLJUČIVANJA DIONIKA OSNOVNE ŠKOLE VLADIMIRA VIDIĆA, KUTINA**

**veljača, 2024.**

**SADRŽAJ**

[1. Uvod 3](#_Toc157596910)

[2. Ciljevi Plana uključivanja dionika 4](#_Toc157596911)

[3. Načela Plana uključivanja dionika 5](#_Toc157596912)

[4. Definicije i pojmovi 6](#_Toc157596913)

[5. Akcijski plan za uključivanje dionika 7](#_Toc157596914)

[a. Objava informacija 7](#_Toc157596915)

[b. Utvrđivanje i uključivanje dionika 7](#_Toc157596916)

[c. Načini uključivanja 8](#_Toc157596917)

[d. Komunikacija i protok podataka 8](#_Toc157596918)

[e. Praćenje i izvještavanje 9](#_Toc157596919)

[6. Mehanizam za pritužbe (GRM) 10](#_Toc157596920)

[a. Ciljevi mehanizma za pritužbe (GRM) 10](#_Toc157596921)

[b. Tko može koristiti mehanizam za pritužbe (GRM)? 10](#_Toc157596922)

[c. Načela mehanizma za pritužbe (GRM) 11](#_Toc157596923)

[d. Primitak pritužbi 11](#_Toc157596924)

[7. Popis priloga: 12](#_Toc157596925)

[PRILOG 1: TABLICA 1 - PLAN UKLJUČIVANJA DIONIKA OSNOVNE ŠKOLE 13](#_Toc157596926)

[PRILOG 2: TABLICA 2 - PRIKAZ IMPLEMENTACIJE PLANA 14](#_Toc157596927)

[PRILOG 3: TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA 15](#_Toc157596928)

[PRILOG 4. Zahtjev za pritužbu 20](#_Toc157596930)

# Uvod

Unutar Projekta **Republika Hrvatska: Ususret održivom, pravednom i učinkovitom obrazovanju** (Projekt) provodi se i Eksperimentalni program „Osnovna škola kao cjelodnevna škola: uravnotežen, pravedan, učinkovit i održiv sustav odgoja i obrazovanja“ (Eksperimentalni program). Uz provedbu Eksperimentalnog programa, provedbu infrastrukturnih radova i opremanja, škole koje sudjeluju u Projektu odgovorne su i za (i) **identificiranje dionika Projekta** i (ii) **izradu pojedinačnih planova uključivanja dionika** **i informiranja o Projektu i primjeni Eksperimentalnog programa**.

Uključivanje dionika je kontinuirani proces koji se provodi tijekom cijelog trajanja Projekta te za svaku školu podrazumijeva izradu individualnog **Plana uključivanja dionika (Plan)** na razini škole koji **obuhvaća** **smjernice, načine, strategije i metode za uključivanje dionika**. Kada je pravilno osmišljen i implementiran, Plan podržava razvoj snažnih, konstruktivnih i međusobno uključivih odnosa ključnih za uspješno upravljanje okolišnim i društvenim rizicima Projekta. Uključivanje dionika najučinkovitije je kada se pokrene u ranoj fazi razvoja Projekta.[[1]](#footnote-2)

S obzirom na mogućnost da škole sudjeluju u Eksperimentalnom programu budu podvrgnute kritičkom promatranju javnosti i svih ostalih relevantnih dionika, uključivanje tih dionika prema smjernicama Plana može direktno unaprijediti i ojačati primjenu Eksperimentalnog programa pružajući strukturirane kanale za komunikaciju i kontinuirane povratne informacije različitih dionika.

Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan će se po potrebi ažurirati i/ili mijenjati u skladu s ključnim pitanjima od interesa za Projekt i dionike Projekta te prema procjeni reputacijskih rizika, koristeći odabrane komunikacijske kanale i alate.

# Ciljevi Plana uključivanja dionika

Ciljevi Plana uključivanja dionika Osnovne škole Vladimira Vidrića:

* Identificirati ključne dionike koji su pogođeni i/ili koji mogu utjecati na Projekt i njegove aktivnosti;
* Formirati platformu za komunikaciju s dionicima (informiranje, dvosmjerna komunikacija i uključivanje).
* Uspostaviti interne komunikacijske kanale koji će omogućiti stabilan protok informacija te pravovremenu, dosljednu i učinkovitu koordinaciju komunikacije.
* Uspostaviti jednostavne i praktične postupke i mehanizme za utvrđivanje i rješavanje pritužbi i primjedbi dionika i zainteresirane javnosti.
* Stvoriti mehanizme za kontinuirano prikupljanje povratnih informacija od dionika kako bi se osiguralo da njihove potrebe, mišljenja i prijedlozi budu uzeti u obzir prilikom donošenja odluka u vezi s Eksperimentalnim programom.
* Izgraditi odgovornost nad rezultatima Projekta među ključnim dionicima radi promicanja suradnje, povećanja vjerojatnosti uspješnih ishoda osiguravanjem sudjelovanja ključnih dionika.
* Osigurati transparentnost u svim fazama projekta, pružajući dionicima pristup relevantnim informacijama i dokumentaciji.
* Definirati uloge i odgovornosti za provedbu Plana;
* Definirati mjere izvještavanja i praćenja kako bi se osigurala učinkovitost Plana i periodičnih pregleda Plana na temelju nalaza.

Sa svrhom postizanja navedenih Ciljeva, Škola će provoditi sljedeće aktivnosti i strategije:

1. Usredotočenost na provedbu Plana kroz otvorenost i fleksibilnost
2. Primjena transparentne i dvosmjerne komunikacije s ključnim dionicima
3. Zaštita interesa dionika Projekta (odgovarajuća ravnoteža između zahtjeva za transparentnošću i zaštite interesa Projekta).
4. Otvorenost za zabrinutosti i strahove dionika
5. Djelomično uključivanje dionika u donošenje odluka (kao mjera za smanjenje rizika).
6. Osiguravanje prilike za evaluaciju i feedback od strane dionika kako bi se kontinuirano procjenjivala učinkovitost Plana
7. Usredotočenost na transparentno ispunjavanje očekivanja dionika, istodobno pružajući vjerodostojna objašnjenja ako se ona realno ne mogu ispuniti.
8. Kontinuirano praćenje i evaluacija razina angažmana dionika kako bi se identificirale moguće promjene u strategijama uključivanja

# Načela Plana uključivanja dionika

Uključivanje dionika u skladu s ovim Planom temelji se na sljedećim načelima:

* Dionici Projekta nisu samo "korisnici" već i ključni partneri u uspješnoj provedbi uvođenja Eksperimentalnog programa.
* Komunikacija je dvosmjerna i nadilazi "odnose s javnošću" ili kampanju širenja (jednosmjerni tijek komunikacije).
* Provedba transparentnih i pristupačnih postupaka za informirano sudjelovanje dionika.
* Omogućiti različite mehanizme za participaciju i dijeljenja stajališta dionika
* Plan je strukturiran na način da dionicima omogućuje informiranje, obradu i analizu podataka te pruža povratne informacija i daje mogućnost povratnih informacija o tome jesu li i kako njihove povratne informacije razmotrene.
* Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan je potrebno redovito ažurirati i/ili mijenjati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.
* U konačnici, kroz slušanje i razumijevanje potencijalnih problema, izazovnih prilika i koristi odredit će se komunikacijski prioriteti o kojima će se provedbom konkretnih mjera podići svijest i ojačati razmjena informacija među dionicima.
* Informacije koje su prikupljene od strane dionika putem komunikacijskih kanala omogućit će sustavno praćenje napretka u provedbi Projekta

# Definicije i pojmovi

**Dionici** su pojedinci, organizacije i grupe na koje Projekt izravno ili neizravno utječe, svi oni koji imaju određeni interes za Projekt i oni koji mogu pozitivno ili negativno utjecati na ishod Projekta. Dionici mogu biti: 1. lokalne zajednice, pojedinci i njihovi službeni ili neformalni predstavnici; 2. državna i lokalna tijela, političari, nevladine organizacije i poslovna udruženja 3. nacionalni i lokalni mediji; 4. akademska zajednica; 5. ostali poslovni subjekti.

**Postupak savjetovanja** ključan je dio u procesu uključivanja dionika. Podrazumijeva dvosmjernu komunikaciju između nositelja Projekta i/ili njegovih predstavnika s jedne strane i dionika zajednice na školskoj, lokalnoj i nacionalnoj razini s druge strane, s ciljem rane i smislene izgradnje odnosa s ključnim skupinama. U kontekstu društvenih i okolišnih (npr. procjena utjecaja na okoliš) potencijalnih rizika, učinaka i koristi, omogućuje lokalnoj zajednici da izrazi stajališta o rizicima i mogućnostima Projekta, njegovim učincima i mjerama ublažavanja te da nositelj Projekta ili njegovi predstavnici razmotre i odgovore na njih. Savjetodavni proces mora se nastaviti i održavati tijekom cijelog trajanja Projekta.

**Uključivanje dionika** dinamičan je, slojevit i nelinearan proces koji podrazumijeva da su pojedinci i skupine adekvatno informirani i smisleno uključeni u razvoj Projekta, razmjerno njegovim mogućim učincima i stupnju interesa dionika za njega.[[2]](#footnote-3) Učinkovito uključivanje dionika može poboljšati okolišnu i društvenu održivost Projekta, omogućiti bolje prihvaćanje Projekta i značajno doprinijeti uspješnoj provedbi Projekta**.**[[3]](#footnote-4) Uključivanje dionika je potvrda javnog uključivanja (pojam „smisleno javno uključivanje“ ili „smisleni javni angažman“ definiran je u Aarhuškoj konvenciji[[4]](#footnote-5)).

**Pritužba** se definira kao pismena predstavka zbog nezakonitog ili nepravilnog postupka. Pritužba se u okviru Projekta može definirati i kao izraz nezadovoljstva u slučajevima kršenja prava povezanih s provedbom Eksperimentalnog programa ili u vezi s mogućim negativnim učincima Projekta na okoliš i društvo.

**Mehanizam za pritužbe** je sastavni dio procesa uključivanja dionika, a odnosi se na postupak za utvrđivanje gore navedenih pritužbi. Kada se pravilno uspostavi i njime se upravlja, značajno se smanjuju rizici Projekta i rizik od sudskih sporova i povezanih troškova.

# Akcijski plan za uključivanje dionika

## Objava informacija

Škola će informirati javnost o projektnim aktivnostima i povezanim dokumentima na web stranici Škole i putem Facebook profila kako bi osigurala široku dostupnost informacija i potaknula aktivno sudjelovanje dionika u projektu.

## Utvrđivanje i uključivanje dionika

Prvi korak u stvaranju Plana je identificiranje širokog spektra ključnih dionika. Razina uključivanja ključnih i zainteresiranih dionika razlikuje se ovisno o njihovoj ulozi i odgovornostima. Dok će jedni biti izravno uključeni u provedbu Eksperimentalnog programa (primjerice izravnim obrazovnim radom, sudjelovanjem na radionicama, sastancima, izgradnjom kapaciteta i treninzima), drugi će (vanjski suradnici, udruge građana, zainteresirana javnost…) moći pratiti napredak Projekta i davati povratne informacije o određenim temama putem široko dostupnih izvora informacija (npr. mrežna stranica škole). Važno je naglasiti da će se u procesu identifikacije dionika posebna pažnja posvetiti inkluzivnosti i raznolikosti kako bi se osigurala reprezentativnost svih relevantnih perspektiva.

U sklopu provedbe Eksperimentalnog programa u ovoj su Školi istaknuti sljedeći dionici:

* Učenici
* Nastavnici i stručni suradnici
* Administrativno i tehničko osoblje
* Ravnatelj
* Roditelji, skrbnici i obitelji učenika
* Lokalna zajednica
* Škole partneri

## Načini uključivanja

Tijekom provedbe Eksperimentalnog programa predviđena je primjena različitih metoda uključivanja dionika. Ovisno o razini uključenosti odabranoj za svaku skupinu dionika, različite metode primjenjivat će se na sljedeći način:

* **Radionice (virtualno ili uživo)** – otvorene i istraživačke sesije koje se koriste za sudjelovanje s različitim skupinama dionika. Ova metoda je osmišljena kako bi dobila informacije o preferencijama i mišljenjima i stvorila ideje za Projekt.
* **Radni sastanci** – *Ad hoc* sastanci (virtualno ili uživo) između internih dionika i drugih osoba i organizacija vezano uz provedbu Programa, organizirani s ciljem rasprave o aktualnostima i novim pitanjima, važnim za prikupljanje i upravljanje podacima.
* **Komunikacijski kanali** – poput web stranice škole i Facebook profila, kontinuirano će se koristiti za komunikaciju o koracima Projekta, javno predstavljanje dokumenata i rezultata te prikupljanje povratnih informacija od svih zainteresiranih strana. Svi podaci bit će slobodno dostupni javnosti za pregled i komentiranje.
* **Anketa** – koristi se kao instrument za prikupljanje podataka u svrhu karakterizacije početne situacije i, prema potrebi, za savjetovanja u drugim fazama projekta. Upitnici sadrže unaprijed definirane skupove pitanja namijenjenih prikupljanju određenih informacija.
* **Fokus grupa** – koristi se kao kvalitativna istraživačka tehnika koja uključuje organiziranje sastanaka relevantnih dionika kako bi se provodila strukturirana diskusija o temi uključivanja dionika u program.
* **Vijeća** – koristi se kao organizacija koja okuplja odabrane predstavnike skupine (učenika, nastavnika, roditelja) s ciljem rasprave, donošenja odluka, informiranja unutar obrazovnog sustava.
* **Ostalo** – ostale metode mogu imati različite oblike ovisno o uključenim dionicima i ciljevima savjetovanja, kao što su: prezentacije, razgovori s ključnim dionicima, dan otvorenih vrata itd. Posebni mehanizmi savjetovanja prilagodit će se (izmijeniti) utvrđenim dionicima, uključujući sve ranjive skupine ili one s posebnim potrebama.

## Komunikacija i protok podataka

Vezano uz protok podataka i načina komunikacije, Škola će na mrežnim stranicama Škole objaviti sljedeće dokumente:

* Plan uključivanja dionika (Plan)
* Eksperimentalni program Osnovna škola kao cjelodnevna škola – Uravnotežen, pravedan, učinkovit i održiv sustav obrazovanja
* Kućni red
* Pozivi na događanja namijenjena roditeljima, skrbnicima, obiteljima i/ili široj lokalnoj zajednici te drugim identificiranim dionicima
* Promotivni materijali
* Godišnji planovi ulaganja

Svi objavljeni dokumenti bit će dostupni na mrežnim stranicama Škole **http://os-vvidrica-kt.skole.hr/** tijekom i nakon provedbe Projekta.

Tijekom različitih faza Projekta, Škola će po potrebi provoditi ankete, fokus grupe, intervjue, sastanke (uživo i online), kako bi dobila podatke, informacije i mišljenja o provedbi Projekta. Pojedinosti o planiranim aktivnostima bit će dodane Planu i naknadno objavljene u skladu s napretkom Projekta.

## Praćenje i izvještavanje

Kako bi pratila uključivanje dionika, Škola će pratiti pokazatelje napretka provedbe Plana tijekom implementacije Projekta. Jedna od metoda mjerenja javnog interesa je kvantitativno praćenje broja pregleda postova na društvenim mrežama i na mrežnoj stranici Škole te broja ideja i komentara primljenih putem anketa.

Prema završetku školske godine bit će pripremljen pregled svih provedenih aktivnosti kao dio dokumenta Plan uključivanja dionika.

Škola će jednom godišnje slati **Izvješće o provedenim aktivnostima** **uključivanja dionika** Ministarstvu znanosti i obrazovanja na mail adresu antun.bozic@mzo.hr.

**Završno izvješće o provedenim aktivnostima uključivanja** dionika kroz sve godine primjene Eksperimentalnog programa škola će objaviti na svojoj mrežnoj stranici te isto dostaviti Ministarstvu znanosti i obrazovanja do 15. lipnja 2026. godine.

# Mehanizam za pritužbe (GRM)

Učinkovitost GRM-a pomaže u smanjenju potencijalnih sukoba i rizika kao što su vanjski utjecaji, korupcija, društvena isključenost ili loše upravljanje; poboljšanje kvalitete projektnih aktivnosti i rezultata te služi kao važan mehanizam povratnih informacija i učenja za upravljanje projektima te snažne i slabe aspekte projektnih i provedbenih postupaka.

## Ciljevi mehanizma za pritužbe (GRM)

Mehanizam za pritužbe ima sljedeće ciljeve:

* Omogućiti prepoznavanje i nepristrano, pravovremeno i učinkovito rješavanje problema i izazova koji utječu na Projekt i provedbu Eksperimentalnog programa.
* Povećati odgovornost prema dionicima i pružiti komunikacijske kanale i alate za pružanje povratnih informacija i izražavanje zabrinutosti, interesa i potreba.
* Osigurati transparentnost i povjerenje među dionicima kroz jasne postupke i mehanizme za rješavanje pritužbi, čime se promiče otvorenost i suradnja u provedbi eksperimentalnog programa.

## Tko može koristiti mehanizam za pritužbe (GRM)?

Mehanizam za pritužbe dostupan je svima, od dionika Projekta, preko izvođača i dobavljača opreme do zainteresirane javnosti, a **služi za podnošenje pritužbi, povratnih informacija, upita, prijedloga i/ili pohvala vezanih uz provedbu Eksperimentalnog programa i provedbu Projekta.**

## Načela mehanizma za pritužbe (GRM)

Funkcije Mehanizma za pritužbe temelje se na načelima transparentnosti, pristupačnosti, uključivosti, pravednosti te nepristranosti i odgovora. Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

## Primitak pritužbi

Pritužba se može podnijeti putem **Zahtjeva za pritužbu** koji je sastavni dio ovog Plana (Prilog 4. Plana) na adresu: **skola@os-vvidrica-kt.skole.hr**. Zahtjev za pritužbu je dostupan i na mrežnoj stranici Škole na poveznici: **http://os-vvidrica-kt.skole.hr/**

Stručni suradnik psiholog je središnja točka mehanizma za pritužbe, odnosno za zaprimanje pritužbi.

Škola će voditi evidenciju zaprimljenih pritužbi. Značajne pritužbe ili incidente Škola će odmah po primitku dostaviti stručnjaku za društvena pitanja Ministarstva znanosti i obrazovanja na e-mail adresu antun.bozic@mzo.hr .

Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

## Popis priloga:

1. Tablica 1. Plan uključivanja dionika škole – str. 10
2. Tablica 2. Prikaz implementacije Plana – str. 11
3. Tablica 3. Strategija za uključivanje stajališta ranjivih skupina – str. 12
4. Zahtjev za pritužbu – str. 20

|  |
| --- |
| PRILOG 1: TABLICA 1 - PLAN UKLJUČIVANJA DIONIKA OSNOVNE ŠKOLE  |
| Implementacija Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“Razdoblje provedbe Plana: ožujak 2023. – kolovoz 2027. |
| Ciljevi: * 1. Osigurati da su dionici informirani o implementaciji Eksperimentalnog programa te da imaju primjerenu suradnju sa školom kako bi:
		+ 1. međusobno dijelili i učili u vezi s provedbom Eksperimentalnog programa (EP);
			2. prikupili informacije o mogućnostima povezanima s EP
			3. riješili nedoumice ili nepredviđena pitanja koja se pojave pri implementaciji EP.
	2. Izraditi valjane zaključke o postignutom učinku Eksperimentalnog programa kroz uključivanje dionika.
	3. Povećati razumijevanje i podršku roditelja prema EP
	4. Aktivno uključivanje nastavnika u planiranje i provedbu EP
 |
| Aktivnosti:1. Mapiranje dionika za školu kako bi se identificirale ključne skupine i potrebe
2. Razvoj i operativnost školskog mehanizma pravne zaštite za primanje, obradu i rješavanje novih pritužbi, prijedloga i pitanja koja postavljaju svi dionici
3. Uključivanje dionika u program pružanjem strukturiranih kanala i aktivnosti za komunikaciju i dobivanjem povratnih informacija
4. Integracija povratnih informacija dionika o programu
5. Priprema i obavljanje informacija o aktivnostima uključivanja dionika, prikupljanjem povratnim informacijama i poduzetim mjerama
 |
| Doprinosi: 1. Priprema alata za uključivanje i podršku provedbi eksperimentalnog programa
2. Promocija eksperimentalnog programa na lokalnoj razini
 |
| Rezultati / ishodi:1. Proveden plan na školskoj razini
2. Povećana informiranost dionika o ciljevima i prednostima eksperimentalnog programa
3. Implementiranje aktivnosti za uključivanje dionika u program
4. Funkcionalni i pripremljeni GRM dnevnici i izvještaji
5. Pripremljena polugodišnja izvješća Plana
6. Završeno izvješće o postupcima uključivanja dionika i ukupne povratne informacije primljene tijekom provedbe EP i preporuke za njegovo poboljšanje
 |

| PRILOG 2: TABLICA 2 - PRIKAZ IMPLEMENTACIJE PLANA |
| --- |
| Dionici | Povratne informacije/područje utjecaja | Aktivnost | Način uključivanja | Indikator | Vremenski okvir/učestalost | Odgovornost za provedbu |
| **Ravnatelji** | Razmjena iskustva ravnatelja CDŠ škola o implementaciji programa na ŽSV-u | -Provedba radionica | -Radionice | -Broj održanih radionica | Jednom/dvaput godišnje | Ravnatelji škole uz potporu MZO |
| Prezentacija provođenja CDŠ programa ravnateljima ŽSV-a Sisačko-moslavačke županije | -Održavanje sastanka-Prezentacija | -Sastanak-Prezentacija | -Broj održanih sastanka | Jednom/dvaput godišnje | Ravnatelji škole uz potporu MZO |
| **Nastavnici i ostalo školsko osoblje** | Razmjena o iskustvima i prilika za postavljanje pitanja za CDŠ tijekom aktiva za razrednu i predmetnu nastavu | -Provođenje fokus grupa | -Fokus grupa | -Broj održanih fokus grupa | -Jednom u polugodištu | Voditelji fokus grupa, stručni suradnici |
| Provedba samo-vrednovanja rada škole koja se odnosi na eksperimentalni program | -Provedba anketa na temu eksperimentalnog programa te iznošenje podataka na Učiteljskom Vijeću | -Ankete | -Broj anketa | Jednom u dvije godine | Stručni suradnici |
| Microsoft Teams online platforma za dijeljenje resursa i/ili informacija relevantnih za CDŠ | Stvaranje kanala CDŠ na Microsoft Teams što daje mogućnost nastavnicima dijeljenje informacija koji se smatraju korisnim za provedbu EP | -Grupa Microsoft Teams | -Broj objava i aktivnosti | Ovisno o uključivanju nastavnika | Stručni suradnici |
| Informiranje te podjela iskustva među nastavnicima, roditeljima/skrbnicima i učenicima | -Provođenje dana otvorenih vrata u sklopu Dana škole gdje će se prezentirati CDŠ program preko promidžbenih materijala | Dani otvorenih vrata | -Broj održanih dana otvorenih vrata | -Jednom po školskoj godini | Ravnatelji, nastavnici i stručni suradnici |
| Prezentacija promjena u nastavnom procesu za cjelodnevnu školu na ŽSV-u | -Prezentacija na ŽSV-u | -Sastanak-Prezentacija | -Broj sudionika na prezentaciji-Broj provedenih prezentacija | Jednom godišnje | Stručni suradnici, nastavnici |
| **Učenici** | Osiguravanje strukturiranog kanala za slušanje glasa učenika | Provedba aktivnosti putem Učeničkog vijeća | -Učeničko vijeće | -Broj održanih Učeničkih vijeća | Jednom u dva mjeseca | Stručni suradnici |
| Prikupljanje povratnih informacija o iskustvu i potrebama učenika | Aktivno uključivanje i komunikacija s učenicima putem vijeća i/ili individualnog razgovora | -Učeničko vijeće-Individualni razgovori | Broj održanih učeničkih vijeća/intervjua | -Jednom u dva mjeseca-Intervju: prema potrebi | Nastavnici, stručni suradnici |
| Provedba samo-vrednovanja rada škole tokom EP učenicima 4. razreda | Provedba anketa na temu | Ankete | Broj anketa | Jednom u školskoj godini | Stručni suradnici |
| **Vijeće roditelja / skrbnika** | Razmjena informacija o mehanizmu za pritužbe, aktivnostima sudjelovanja dionika u provedbi EP | -Vijeće roditelja-Web stranica škole i Facebook stranica za obostrano komuniciranje | - Roditeljski sastanci-Vijeće roditelja-Socijalne mreže | Broj održanih fokus grupa/vijeća roditelja | -Dva puta godišnje- Nakon aktivnosti uključivanja dionika/prema potrebi | Ravnatelji, nastavnici i stručni suradnici |
| Osiguravanje pravodobnih informacija o provedbi EP | -Roditeljski sastanci/Vijeće roditelja-Komunikacijske mreže za bržu dvosmjernu komunikaciju (Facebook)-Pružiti informacije tokom dana otvorenih vrata na Dan škole | - Vijeće roditelja-Objava materijala na komunikacijske mreže-Dan otvorenih vrata | -Broj održanih vijeća roditelja-Broj pripremljenih i objavljenih materijala-Broj održanih dana otvorenih vrata | Nakon aktivnosti uključivanja dionika/prema potrebi-Dan otvorenih vrata: jednom godišnje | Ravnatelji, djelatnici škole |
| Provedba samo-vrednovanja rada škole u EP roditeljima učenika 6. razreda | Provedba anketa na temu EP | Ankete | Broj anketa | Jednom u školskoj godini | Stručni suradnici |
| **Lokalna zajednica** | Osiguravanje pravodobnih i transparentnih informacija o provedbi EP | -Provedba dana otvorenih vrata te prezentirati promidžbene materijale za EP-Informiranje javnosti putem radio stanice i televizijskog programa Mreža.TV | -Dan otvorenih vrata-Radio emisija i televizijska prisutnost | -Broj održanih dana otvorenih vrata-Broj radio i televizijskih emisija | -Jednom godišnje | Ravnatelji i djelatnici škole |
| **Partnerske škole** | Razmjena iskustva i najboljih praksi koje se odnose na EP | Organizacija radionica i seminara | Sudjelovanje u radionicama i seminarima | Broj sudionika | Više puta godišnje | Ravnatelj, stručni suradnici |
| Međusobna suradnja i zajednički napredak | Partnerstvo u projektima i inicijativama | Suradnja na zajedničkim projektima ili aktivnostima | Broj zajedničkih projekata | Više puta godišnje | Ravnatelj, stručni suradnici |

| PRILOG 3: TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA |
| --- |
| Skupine u nepovoljnom položaju/ ranjive skupine | Što bi pojedince ili skupine moglo spriječiti da sudjeluju u Projektu? | Kako se mogu uključiti u aktivnosti uključivanja dionika? |
| **Etničke skupine** | Jezične barijere | * Korištenje jednostavnije terminologije
* Poticanje na postavljanje pitanja i otvorenu komunikaciju
 |
| **Niski socioekonomski status** | Nemogućnost pristupa određenih resursa potrebnih za uspjeh u školi | * Razvoj programa podrške; prilagođen program, radionice za razvoj vještina
* Inkluzivno okruženje; radionice na temu različitosti, prevencije za školsko nasilje i stigmu
* Praćenje i evaluacija
 |
| **Zaposleni roditelji učenika** | Nedostatak dostupnosti tijekom redovitog radnog vremena | * Konzultacije koje će se održati ponekad prikladne za zaposlene roditelje
* Mogućnost komunikacije preko mobilnih uređaja
 |
| **Učenici s teškoćama u učenju** | Nedostatak prilagođene podrške i podrške obitelji | * Primjereni oblik školovanja
* Inkluzivno okruženje; radionice na temu različitosti, prevencije za školsko nasilje i stigmu
 |
| **Pripadnici nacionalnih manjina** | Kulturne barijere, diskriminacija te nedostatak resursa koje im otežavaju integraciju i sudjelovanje u Projektu | * Osigurati kulturnu osjetljivost i razumijevanje osoblja
* Poticanje sudjelovanje obitelji pripadnika u školskim aktivnostima
 |

## PRILOG 4. Zahtjev za pritužbu

**Zahtjev za pritužbu Osnovne škole Vladimira Vidrića, Kutina**

*Umetnuti logotip škole*

|  |
| --- |
| Podnositelj zahtjeva (ime i prezime / adresa / telefon i/ili e-pošta) |
|  |
| Opisati nepravilnost/pritužbu/žalbu |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*potpis podnositelja zahtjeva mjesto i datum*

1. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-2)
2. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-3)
3. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-4)
4. <https://narodne-novine.nn.hr/clanci/medunarodni/2007_01_1_2.html> Zakon o ratifikaciji Konvencije o pristupu informacijama, sudjelovanju javnosti u donošenju odluka i pristupu pravosuđu u pitanjima okoliša) [↑](#footnote-ref-5)